CELEX: 32007R1547
Language: lv
Date: 2007-12-20 00:00:00
Title: Komisijas Regula (EK) Nr. 1547/2007 ( 2007. gada 20. decembris ), ar ko paredz pārejas laiku Kaboverdes Republikas svītrošanai no saņēmējvalstu saraksta, kurām piemēro īpašo režīmu attiecībā uz vismazāk attīstītajām valstīm, kas noteikts Padomes Regulā (EK) Nr. 980/2005 par vispārējo tarifa preferenču sistēmas piemērošanu

21.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 337/70
            
         
      KOMISIJAS REGULA (EK) Nr. 1547/2007
   (2007. gada 20. decembris),
   ar ko paredz pārejas laiku Kaboverdes Republikas svītrošanai no saņēmējvalstu saraksta, kurām piemēro īpašo režīmu attiecībā uz vismazāk attīstītajām valstīm, kas noteikts Padomes Regulā (EK) Nr. 980/2005 par vispārējo tarifa preferenču sistēmas piemērošanu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 27. jūnija Regulu (EK) Nr. 980/2005 par vispārējo tarifa preferenču sistēmas piemērošanu (1) un jo īpaši tās 12. panta 7. punktu,
   tā kā:
   
               (1)
            
            
               Kaboverdes Republikai (turpmāk tekstā – “Kaboverde”) piemēro īpašo režīmu attiecībā uz vismazāk attīstītajām valstīm saskaņā ar Kopienas vispārējo tarifa preferenču sistēmu.
            
         
               (2)
            
            
               Regulas (EK) Nr. 980/2005 12. panta 7. punktā ir paredzēts, ka valstij pārtrauc piemērot īpašo režīmu attiecībā uz vismazāk attīstītajām valstīm, ja Apvienoto Nāciju Organizācija svītro attiecīgo valsti no vismazāk attīstīto valstu saraksta. Šajā pantā paredz arī pārejas laika noteikšanu vismaz uz trim gadiem, lai novērstu jebkādu negatīvu ietekmi, kas varētu rasties saskaņā ar šo īpašo režīmu piešķirto tarifa preferenču atcelšanu vismazāk attīstītajām valstīm.
            
         
               (3)
            
            
               Apvienoto Nāciju Organizācija no 2008. gada 1. janvāra (2) ir izslēgusi Kaboverdi no vismazāk attīstīto valstu saraksta.
            
         
               (4)
            
            
               Tāpēc līdz 2010. gada beigām Kaboverdei ir jāatļauj turpināt gūt priekšrocības no preferencēm, kas ir piešķirtas saskaņā ar īpašo režīmu vismazāk attīstītajām valstīm.
            
         
               (5)
            
            
               Šajā regulā paredzētie pasākumi ir saskaņā ar Vispārējo preferenču komitejas atzinumu,
            
         IR PIEŅĒMUSI ŠO REGULU.
   1. pants
   Kaboverdes Republiku no 2011. gada 1. janvāra svītro no saņēmējvalstu saraksta, kurām piemēro īpašo režīmu attiecībā uz vismazāk attīstītajām valstīm, kas iekļauts Regulas (EK) Nr. 980/2005 I pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 20. decembrī
      
         
            Komisijas vārdā —
         
            Komisijas loceklis
         
         Peter MANDELSON
         
      
   
   
      (1)  OV L 169, 30.6.2005., 1. lpp. Regulā jaunākie grozījumi izdarīti ar Komisijas Regulu (EK) Nr. 606/2007 (OV L 141, 2.6.2007., 4. lpp.).
   
      (2)  2004. gada 20. decembra ANO Ģenerālās asamblejas Rezolūcija A/Res/59/210.